Wefring var stortingsmann i to perioder: Ved stortingsvalget 1915, da det var enmannskretser, vant han omvalget i Søndre Hedemarken krets, som felles kandidat for de borgerlige partiene. Ved stortingsvalget 1918 klarte ikke de borgerlige å enes, og Wefring ble ikke gjenvalgt. Han ble senere valgt inn på Stortinget fra Oslo for perioden 1925–1927, da det var flermannskretser, på fellesliste for Høyre og Frisinnede Venstre.